შერლოკ ჰოლმზი: ოროეფიშ ლაჸაფი

შერლოკ ჰოლმზი: ოროეფიშ ლაჸაფი () — 2011 წანაშ ოდუდსგინნაველე ფილმი, ნამუთ გიარსხუაფ ართურ კონან დოილიშე ღოლამირი პერსონაჟიშ, დეტექტივ შერლოკ ჰოლმზიშე რომანეფს. ფილმიშ რეჟისორი რე გაი რიჩი, პროდიუსერეფი ჯოელ სილვერი, ლაიონელ უიგრემი, სიუზენ დაუნი დო დენ ლინი. თენა რე 2009 წანაშ ფილმიშ გაგინძოება. სცენარიშ ავტორეფი რენა კირენ მელროუნი დო მიშელ მელროუნი.

ფილმიშ ათე ნორთის მარკვიებელეფიშ ჟირეული, ჰოლმზიშ დო უოტსონიშ სახეთ (რობერტ დაუნი უკლაში დო ჯუდ ლოუ) გორუნს პროფესორ მორიარტიშ (ჯერედ ჰარისი) შე ორგანიზაფილი ჸვილუეფიშ სერიას. ფილმი ირსხუაფჷ კონან დოილიშ რომანს ეკონია საქვარი, მორო თიშე დუდიშულ ხასიათის, ვინდარო ბონას ეკრანიზაციაშ სახე უღჷ.

 სიუჟეტი 

1891 წანას ირენ ადლერს (რეიჩელ მაკადამსი) დოქტორ ჰოფმანშტალწკჷმა მეუღ რზიალი — თი ჭარილიშ მანგიორო, ნამუთ თის ოკო გინუჩამუდკო. ჰოფმანშტალი ნწყუნს რზიალს, მუთით იქიმინებჷ ოფეთქებელი მონწყილობა. ჰოლმზი, ნამუთ თექ იჸი, ეჭოფუნს ჭარილს დო ოფეთქებელს აფეთქენს ჯვეშ სარკოფაგის. გვიანო თინა ჰოფმანშტანლს ღურელს მიოგორუანს. ადლერი აუმეხვადუ პროფესორ მორიარტის. თის ოკო, დადგინას, მუშენ მოხვადჷ თექ, მარ მორიარტი თის მალასმაქიმნელი ტუბერკულოზიშ გიშმაჭანაფალი პანჯით წამალანს.

გვიანო ექიმი უოტსონი ეჭანუაფ ჰოლმზის, ნამუთ არკვიენს ჸვილუეფიშ ედომუშამ სერიას — ართიანწკჷმა ოთაკილებერ რცხუს რენ თეფერ ჸვილუეფს, ტერორისტულ მენტებას დო ბიზნეს მაქინაციეფს, ნამუეფით მიარცხუაფჷ მორიარტის. უოტსონიშ გურგინუას ჰოლმზი გეჩინებაფუანს ციგანი სიმზას, ნამუთ რდჷ ჭარილიშ ადრესატი (ნამუთ მუშჸურე, თის მეუჯღონ ჟიმა, რენექ). ჰოლმზი აჩემენს მაჸვილარს, ნამუთ სიმზას მეთხოზჷ, მარა სიმზა ათეზმახანს გოდინჷ. უოტსონიშ დო მერიშ დიარაშ უკულ ჰოლმზი მაართათ აუხვადუ მორიარტის. თინა შერლოკის აჩინებაფუანს, ნამდა წორო თიქ ჸვილჷ ადლერი დო დოჸვილუნს უოტსონს დო მერისით, ჰოლმზი გაგინძორენს საქვარიშ გარკვიებას.

მორიარტიშ მორინა მიანტებჷ უოტსონს დო მერის, მუჟამსჷთ თე ჟირეული ოგურგინე შარალუაშა მახინწალით მეულა. ჰოლმზი, ნამუთ თინეფს მეთხოზჷნ, მერის მახინწალშე წყარმალუშა გინაჸოთანს, სოჸურეშეთ თის შერლოკიშ ჯიმა, მაიკროფტი ეშეჸონანს. მორიარტიშ კათაშ მერეხუაშ უკული ჰოლმზი დო უოტსონი პარიზის, სიმზას გორუნა. თიშ უკული, მუთ თის მიოგორუანან, ჰოლმზი უწინს სიმზას, ნამდა რენე მორიარტის მუშენს დო სიმზა ართ-ართი ოღანკე რენ. სიმზას თინეფი მეჸუნს ანარქისტული ბუნაშ შტაბ-ბინაშა, ნამუშ მაკათურით თეიშა ორდო რენეწკჷმა ართო რდჷ. თინეფი დადგინანა, ნამდა ანარქისტეფს დანძალეს, მორიარტიშო ბომბეფი უღოლამდესკო.

სუმული ჰოლმზიშ რკვიებაშ მეჯინათ დადგინენს, ნამდა ართ-ართი ბომბი პარიზიშ ოპერას რე, მორო ჰოლმზი მიოგორუანს, ნამდა თინა ღულა შარათ იჸონეს დო ბომბი დასურო ხოლოს დვალირი სასუმაროს რე. ემოქიმინჯელი ბომბი მერეხანს ედომუშამ ბიზნესმენეფს. ჰოლმზი დადგინენს, ნამდა თენა რდჷ ხვალე მაინჰარტიშ (ართ-ართი არსებული ბიზნესმენიშ) ჸვილუაშ ფორუაშ სამანჯელი - ნამუთ აფეთქებაშ ბორჯის ჸოთამათ ჸვილჷ სებასტიან მორანქ, მორიარტიშე დაქირებულ მაჸოთამალქ. მორიარტიშ დორხველობას მაინჰარტიშ ღურაშ უკული სქიდჷ გერმანიას დვალირი ანჯარიშ ქარხანა. ჰოლმზი, უოტსონი დო სიმზა გერმანიაშა მეულა დო ოცადჷნა, რენეშ ჭარილეფიშ დუდიშოტახალიშ ეშანწყჷმას მიოგორუანინ.

ქარხანას მორიარტი ჭოფუნს დო აწამენს ჰოლმზის, უოტსონი მორანს ოლჷმ. მორიარტიშე ჩინებული იჸუაფჷ, ნამდა თის დიდი თია უღჷ კომპანიეფს, ნამუეფით აწარმენა ოლჷმერ ტექნიკას დო თიში გეგმა რე მოსოფელიშ ლჷმაშ დოჭყაფა. ათეზმახანს უოტსონი გიმირინუანს დიდ ჯანერს, ნამდა დომერეხუას ოსინთუ, ნამუსჷთ მორანი იტყობუნ. ოსინთუ დიხუაფჷ ონწკარუს, ნამუსჷთ მორიარტი დო ჰოლმზი რენან. უოტსონი, სიმზა დო ჭყოლირი ჰოლმზი ართიანს მიოგორუანა დო მახინწალით მირულენა. ჰოლმზი დადგინენს, ნამდა მორიარტიშ ეკონია ღანკი იჸი შვიდობიანი სამიტი, ნამუთ შვეიცარიას მინწყუაფუ — მუთით ულამუნა დიდი სკანდალიშ ეკერკელაფა.

სამიტის ჰოლმზი სიმზას უწინს, ნამდა რენე ართ-ართი მაჸვილარი რე, მარა იერი, ჰოფმანშტალიშ ქირურგიული მეთოდეფიშ მოხვარათ, თირელი აფჷ დო ართ-ართ ელჩო რე გინოქუნელი. უოტსონი დო სიმზა გორჷნა რენეს, ათეზჷმა ხანს ჰოლმზი დო მორიარტი აბარწას ართიანს ხვადუნა. რენეს აჩერენა, მარა თის მორანი ჸვილუნს. ჰოლმზი მორიარტის განდენს, ნამდა თიქ, გერმანიას რდუნჷ, თიში პიჯული დღაური იხირჷ (ნამუსით მორიარტიშ გეგმეფი დო ფინანსური მუნაჩამეფი ინოჭარჷდჷნ) დო თინა ტყურაიათ გოთირჷ. ორიგინალიქ იჯღონჷ ლონდონს, მერიწკჷმა, ნამუქით დღალურს მოჩამილი კოდეფი ეშანწყჷ - თი წინგიშ მოხვარათ, ნამუთ შერლოკიქ ლონდონს, მორიარტიშ კაბინეტის მიოგორუნ. მერიქ თე ინფორმაცია ინსპექტორ ლესტრეიდს გინუჯღონ, ნამუქით გაჩერჷ მორიარტიშ აქტივეფი, მუთით თინა ფინანსურო აგავალჷ. ჰოლმზი დო მორიარტი ართიანს ფიზიკურო აწმუდირთუნა, მარა ჟირხოლო ხვადუ, ნამდა მორიარტი გიმორძგუანს, მუშენდა ჰოლმზის ოცილჷ ხუჯეფიშ წყუნაფილი არე. ჰოლმზი იხვამილუანს მორიარტის დო ჟირხოლო აბარწაშ მელე, წყარგიმალაფუს ინანთხუ.

მორიარტიშ დო ჰოლმზიშ რსხულეფშა ვეგიაგორენა. საბოლოათ ჟირხოლო ღურელო იკოროცხუ. ჰოლმზიშ სიმბოლური დასაფულებაშ უკული, უოტსონი დო მერი საბოლოათ იხაზირებუანა თოფურობაშ თუთაშ ოტარებელო. უოტსონი ობეშტალი მანქანას ეკორობუნს მუში შვენეფიშ ინაჭარეფს. ეკონია ლაწკარს თინა ჭარუნს - „დათებუ“. ათე ბორჯის თინა ფოსტათ მიღენს შურიშ ოღალარ აპარატის, ნამუსით ჰოლმზი სამიტიშახ გიმირინუანდჷნ. უოტსონი მეხვადუ, ნამდა ჰოლმზი თელი რე დო მირულე ფოსტალიონიშ ოგორალო. ათეზჷმა ხანს ჰოლმზი, ნამუთ მარშიმელი რდჷნ, მუჭოთ ოხვისტე, ეთმოდირთჷ დო უოტსონიშ ტექსტიშ ბოლოს დოხუნელ ზიტყვას „დათებუ“ უძინანს კითხირიშ თანჯის.

 როლეფს 

 რობერტ დაუნი უკლაში - შერლოკ ჰოლმზი
 ჯუდ ლოუ - ექიმი ჯონ უოტსონი
 ნუმი რაპასი - სიმზა ჰერონი
 ჯერედ ჰარისი - პროფესორი მორიარტი
 სტივენ ფრაი - მაიკროფტ ჰოლმზი
 კელი რეილი - მერი მორსტენ-უოტსონი 
 რეიჩელ მაკადამსი - ირენ ადლერი
 ედი მარსანი - ინსპექტორი ლესტრეიდი
 ჯერალდინ ჯეიმზი - მისის ჰადსონი
 პოლ ანდერსონი - სებასტიან მორანიSherlock Holmes: A Game of Shadows Movie Review - ComingSoon.net 
 ფატიმა ადუმი
 ჟილ ლელუში
 აფიფ ბენ ბადრა - ტამასი

 წარმება 
2009 წანაშ ფილმის შერლოკ ჰოლმზი წჷმოძინაშ უკული, კომპანია Warner Bros. დო გაი რიჩიქ დიჭყეს თიში გაგინძორებაშ წარმება. გაი რიჩიქ მიოტუ ფილმის ლობო მუშობა, რობერტ დაუნი უკლაშიქ - ფილმის კოვბოეფი დო ურცხოპლანეტაერეფი ქაკათჷ. უჩინებჷ რდჷ, დირთუდ დო ვარ ფილმის გინაღალარო რეიჩელ მაკადამსი. თიქ გაცხადჷ - „დიბრთუქ-და, როლი თარი ვეჸი, თინა მაყონაფალი ვარე“. 2011 წანაშ 4 ფურთუთას კომპანია Warner Bros. Entertainment Weekly-ს ჰოია უწუ, ნამდა მაკადამსი აკათუდჷ მაჟირა ფილმის.

ჩინებული რდჷ, ნამდა ფილმი იღოლამუაფუდ კონან დოილიშ წინგიშ ეკონია საქვარი მეჯინათ. ფილმის მოქიმინჯალა მეურს მაართა ფილმიშ მოლინეფიშ უკული ართი წანაშ დუდს, მარა „შერლოკ ჰოლმზი: ოროეფიშ ლაყაფი“ ჩაფირქებული რდჷ, მუჭოთ დუდიშული ფილმი, ნამუშ ძირავა ვეთხინდჷ წოხოლენი ფილმიშ მოლინეფიშ გურაფას.

2011 წანაშ 16 ქირსეთუთას კანადას, ააშ-ს დო ბრიტანეთის იჸუ ფილმიშ პრემიერაქ. 25 ქირსეთუთას თიქ გიშართჷ შხვა ქიანეფსით. 2011 წანაშ 30 ქირსეთუთას ფილმიქ გიშართჷ ინდოეთის, 2012 წანაშ 5 ღურთუთას - ავსტრალიას დო ესპანეთის.

 საუნდტრეკი 

ფილმიშ მუსიკაშ ავტორი რე ჰანს ციმერი. საუნდტრეკიქ გჷმოჩამაშა გიშართჷ 2011 წანაშ 13 ქირსეთუთას. 

 ფასება 
 კრიტიკოსეფიშ ფასება 

კრიტიკოსეფშე ფილმიშ ფასებეფი შხვადოშხვანერი რდჷ. Rotten Tomatoes-იშ ჩინებათ, 171 კრიტიკოსიშ 59% ფილმის დადებით ფასებას არზენს - 10-შე ოშქაშე 6 ქულაშ სახეთ. თინეფი ჰოიას ურაგადჷნა ართიანს, ნამდა „შერლოკ ჰოლმზი: ოროეფიშ ლაჸაფი“ რე ჯგირი ამბე, მუშენდა თარი გერგეზეფით ართიანს ოსქვანა, მარა მაართა ფილმიშ ხინულს ვემაჟირანს. Metacritic, ნამუსით ფასებეფიშ 100 ქულიანი სისტემა უღჷ, ფილმის 49 ქულას არზენს (37 მოძირაფაშ ჰოიათ). CinemaScore-იშ გიშაკითხირით, ფილმიშ მაძირაფუეფიშ უმენტაშობაქ ახალ ნორთის მეჩჷ A- ტიპის ფასება (დიაპაზონს A+-შე F-სახ).

 კინოთეატრეფი 
შერლოკ ჰოლმზი: ოროეფიშ ლაჸაფი ააშ-ს დო კანადას პრემიერაშ დღას იჸუ ლიდერქ, 14.6 მილიონი ააშ დოლარიშ მოგებათ Sherlock Holmes sequel leads US box office, მორო წოხოლენ ნორთიშ მოგება 24.6 მლნ-ს აკადგიანდჷ Friday Report: 'Sherlock,' 'Alvin' Stumble, 'M:I' Dominant in IMAX ბრიტანეთის სუმი დღაშ გოძვენას თიში მოგებაქ 3.83 მილიონი გირვანქა-სტერლინგი აკადგინჷ (მაართა ფილმიშ მიშმალუ სუმი დღაშ გოძვენას 3.08 მლნს აკადგინანდ)Sherlock Holmes fires an opening salvo from the shadows at the UK box office ააშ-ს მარაშ ბოლოს მიშმალუ 39.6 მლნ ააშ დოლარს აკადგინანდჷ (წოხოლენი ფილმიშ 62.3 მლნ-წკჷმა მეჯინათ).Weekend Report: Disappointing Debuts From 'Sherlock,' 'Alvin' Sequels შხვა ქიანეფს თიშო მიშმალუქ 14.7 მლნ აკადგინჷ.

 გაგინძორება 
Warner Bros.-იშ ჩინებათ, ფილმიშ მასმა ნორთიშ სცენარიშ მაართა ვერსია სცენარისტ დრიუ პირსიშ მოხვარათ უკვე წარმებას რე.

 რესურსეფი ინტერნეტის 






 სქოლიო 

კატეგორია:2011 წანაშ ფილმეფი
კატეგორია:ამერიკული ფილმეფი
კატეგორია:ფილმეფი შერლოკ ჰოლმზიშე
კატეგორია:გაი რიჩიშ ფილმეფი
კატეგორია:ბრიტანული ფილმეფი